joelniklaus/EU_Wikipedias huggingface dataset:
Βεντσέσλαος Β΄ της Οπάβα-Ράτιμπορ

Ο Βεντσέσλαος Β΄, τσεχ. Václav IΙ (π. 1405 - 1456) από τον Οίκο των Πρεμυσλιδών ήταν δούκας τού Ράτιμπορ και μέρους της Οπάβα (συγκεκριμένα τού Κρνοβ) το διάστημα 1424-37.

Βιογραφία
Ήταν ο πρωτότοκος γιος τού Ιωάννη Β΄ δούκα τού Ράτιμπορ & μέρους της Οπάβα (τού Κρνοβ) και της Ελένα των Γκεντιμινιδών, κόρης τού Καριμπούτας πρίγκιπα τού Νόβγκροντ Σεβέρσκυι.

Πολέμησε με τον πατέρα του και άλλους πρίγκιπες της Σιλεσίας μαζί με την Πολωνία και ενάντια στο Τευτονικό Τάγμα, το 1414 στον Πόλεμο τού Λιμού.

Οικογένεια
Νυμφεύτηκε το 1437 τη Μαργαρίτα, κόρη τού Βίνσεντ τού Σαμοτούλυ καστελλάνου τού Μιεντύρετς και είχε τέκνα:
 Ιωάννης Γ΄ ο νεότερος απεβ. 1493, νυμφεύτηκε τη Μαγδαληνή των Πιαστ-Σιλεσίας, κόρη τού Νικολάου Α΄ δούκα τού Οπόλε.
 Αικατερίνη απεβ. 1480, παντρεύτηκε τον Βλάντισλαφ τού Ντάναμπορ.
 Ελένα απεβ. 1480, παντρεύτηκε τον Ιωάννη τού Οστρόρουγκ παλατινό (κόμη) του Πόζναν.
 Άννα απεβ. 1480.

Οίκος των Πρεμυσλιδών
Windows XP Media Center Edition

Το Windows XP Media Center Edition (MCE) είναι μια έκδοση του λειτουργικού συστήματος Windows XP, το οποίο ήταν η πρώτη έκδοση των Windows που περιλάμβανε το Windows Media Center, το οποίο σχεδιάστηκε για να λειτουργεί ως κέντρο οικιακής ψυχαγωγίας . Η τελευταία έκδοση, το Windows XP Media Center Edition 2005, κυκλοφόρησε στις 12 Οκτωβρίου 2004. Μετά από αυτό, το Windows Media Center συμπεριλήφθηκε σε ορισμένες εκδόσεις μεταγενέστερων εκδόσεων των Windows προτού σταματήσει στα Windows 10.

Εκδόσεις 
Τα Windows XP Media Center Edition είχε τις ακόλουθες εκδόσεις, όλες βασισμένες στα Windows XP Professional με όλες τις δυνατότητες ενεργοποιημένες, εκτός από την δυνατότητα ενοποίησης τομέων που απενεργοποιήθηκε στα Windows XP Media Center Edition 2005 και τις υπηρεσίες Terminal Services στην αρχική έκδοση.

 Μια έκδοση προεπισκόπησης του Windows XP Media Center Edition από το τμήμα eHome της Microsoft παρουσιάστηκε στο CES 2002, με τελική έκδοση που κυκλοφόρησε αργότερα εκείνο το έτος.
 Το Windows XP Media Center Edition (με την κωδική ονομασία "Freestyle") ήταν η αρχική έκδοση του Windows XP Media Center. Αναγγέλθηκε για πρώτη φορά στις 16 Ιουλίου 2002 και κυκλοφόρησε στις 3 Σεπτεμβρίου 2002, ενώ κυκλοφόρησε για πρώτη φορά στις 29 Οκτωβρίου 2002 στη Βόρεια Αμερική.
 Το Windows XP Media Center Edition 2004 (με την κωδική ονομασία "Harmony") κυκλοφόρησε στις 30 Σεπτεμβρίου 2003 και διατέθηκε ως αναβάθμιση στους κατόχους των αδειών των αρχικών εκδόσεων.
 Το Windows XP Media Center Edition 2005 (με την κωδική ονομασία "Symphony") κυκλοφόρησε στις 12 Οκτωβρίου 2004. Είναι η πρώτη έκδοση του MCE που διατίθεται στους κατασκευαστές συστημάτων που δεν είναι Tier 1. Μεταξύ άλλων, περιλαμβάνει υποστήριξη για συσκευές επέκτασης Media Center και υποστήριξη εγγραφής CD / DVD-Video.
 Το Update Rollup 2 για τα Windows XP Media Center Edition 2005 (με κωδικό όνομα "Emerald") διατέθηκε τον Οκτώβρη του 2005 για τα MCE 2005 (Symphony) και ήταν μια σημαντική ενημέρωση. Προσθέτει υποστήριξη για το Xbox 360 ως επέκταση κέντρου πολυμέσων, εκπομπές DVB-T και υποστήριξη για δύο κάρτες δέκτη ATSC.

Ελληνικά 
Η συγκεκριμένη έκδοση των Windows XP διατίθεται μόνο σε συγκεκριμένες γλώσσες (π.χ. Αγγλικά). Στα Ελληνικά δεν υπάρχει.

Microsoft Windows
Ιωάννης Δ΄ του Κρνοβ

Ο Ιωάννης Δ΄, τσεχ. Jan IV. (π. 1440 - 1483) από τον Οίκο των Πρεμυσλιδών ήταν δούκας τού Κρνοβ (1452-74) και τού Βόντισλαφ Σλάνσκι (1464-83).

Βιογραφία
Ήταν ο πρωτότοκος γιος τού Νικολάου Ε΄ δούκα τού Κρνοβ και της πρώτης συζύγου του Μαργαρίτας Κλεμμ τού Ελγκουτ.

Το 1452 διαδέχθηκε τον πατέρα του μαζί με τον νεότερο αδελφό του Βεντσέσλαο Γ΄. Ο πατέρας του είχε κάνει δεύτερο γάμο με τη Βαρβάρα των Ρόκεμμπερκ, η οποία ανέλαβε επίτροπός τους μαζί με τον θείο τους Βεντσέσλαο Β΄. Όταν ενηλικιώθηκαν οι δύο αδελφοί, κυβέρνησαν μαζί αρχικά, όμως το 1464 διαίρεσαν την κτήση. Ο Ιωάννης Δ΄ έλαβε το Κρνοβ, Μπρούνταλ, Βοντισλάφ Σλάνσκι και ο Βεντσέσλαος Γ΄ το Ρύμπνικ, Ζόρυ, Πστσύνα.

Πηγές
 Ludwig Petry and Josef Joachim Menzel (eds.): Geschichte Schlesiens, vol. 1: Von der Urzeit bis zum Jahre 1526, 5th corrected ed., Thorbecke, Stuttgart, 1988, ISBN 3-7995-6341-5, pp. 191, 218 and 227. These authors call him Johann(es) III, Duke of Troppau-Ratibor.
 Hugo Weczerka (ed.): Handbuch der historischen Stätten — Schlesien, in the series Kröners Taschenausgabe, vol. 316, Kröner, Stuttgart, 1977, ISBN 3-520-31601-3, genealogical tables on p. 500 and 601
 Rudolf Žáček: Dějiny Slezska v datech, Libri, Prague, 2004, ISBN 80-7277-172-8, p. 438 ff

Οίκος των Πρεμυσλιδών
Ρόλαντ Άλμπεργκ

Ο Ρόλαντ Άλμπεργκ (ολλ. Roland Alberg) είναι ποδοσφαιριστής από το Σουρινάμ ο οποίος αγωνίζεται ως επιθετικός μέσος στην ΜΦΦ Μάαστριχτ.

Ο Άλμπεργκ γεννήθηκε στην Ολλανδία και έχει καταγωγή από το Σουρινάμ. Αγωνίστηκε σε ένα ανεπίσημο φιλικό παιχνίδι της Εθνικής Σουρινάμ εναντίον του Κουρασάο τον Μάιο του 2015.

Καριέρα

Ολλανδία και Τουρκία 
Προερχόμενος από τις ομάδες νέων της ΑΖ Άλκμααρ, ο Άλμπεργκ ξεκίνησε την επαγγελματική του καριέρα με την ΣΜΦ Εξέλσιορ στη σεζόν 2011-12 της Ερεντιβίζιε, ενώ τον Ιανουάριο του 2013 μετακινήθηκε στην τουρκική Ελάζιγκσπορ. Ωστόσο, η ΑΝΤΟ Ντεν Χάαγκ ισχυρίστηκε ότι υπέγραψε συμβόλαιο με την ομάδα, ενώ τελικά εντάχθηκε στο δυναμικό της τον Σεπτέμβριο του 2013.

Φιλαδέλφεια Γιούνιον 
Ύστερα από 71 εμφανίσεις και 16 γκολ με την ΑΝΤΟ Ντεν Χάαγκ, ο Άλμπεργκ αποκτήθηκε από την αμερικανική Φιλαδέλφεια Γιούνιον τον Φεβρουάριο του 2016, στην οποία παρέμεινε μέχρι την 1 Νοεμβρίου 2017.

ΤΣΣΚΑ Σόφιας 
Στις 31 Οκτωβρίου 2017 ανακοινώθηκε η απόκτησή του από την ΤΣΣΚΑ Σόφιας με την υπογραφή διετούς συμβολαίου. Αποκτήθηκε επισήμως τον Ιανουάριο του 2018, ωστόσο αφέθηκε ελεύθερος στο τέλος της σεζόν.

Πανιώνιος 
Στις 13 Ιουνίου 2018 ανακοινώθηκε η απόκτησή του από τον Πανιώνιο.

Παραπομπές 

Ολλανδοί ποδοσφαιριστές
Ποδοσφαιριστές Εθνικής Ολλανδίας Κ20
Ποδοσφαιριστές ΣΜΦ Εξέλσιορ
Ποδοσφαιριστές Ελάζιγκσπορ
Ποδοσφαιριστές ΑΝΤΟ Ντεν Χάαγκ
Ποδοσφαιριστές ΤΣΣΚΑ Σόφιας
Ποδοσφαιριστές Πανιωνίου
Ποδοσφαιριστές Ρόντα ΓΚ
Ποδοσφαιριστές ΜΦΦ Μάαστριχτ
Σκοτ Γουίλσον

Ο Σκοτ Γουίλσον (Scott Wilson ; πλήρες όνομα William Delano Wilson ; 29 Μαρτίου 1942 – 6 Οκτωβρίου 2018) ήταν Αμερικανός ηθοποιός της τηλεόρασης και του κινηματογράφου. Συμμετείχε σε περισσότερες από 50 ταινίες, συμπεριλαμβανομένων των In the Heat of the Night, In Cold Blood, The Great Gatsby, Dead Man Walking, Pearl Harbor και Junebug. Το 1980, ο Γουίλσον έλαβε υποψηφιότητα για Χρυσή Σφαίρα Β' Ανδρικού Ρόλου για τον ρόλο του στην ταινία The Ninth Configuration. Ενσάρκωσε τον κτηνίατρο Hershel Greene στην τηλεοπτική σειρά του AMC The Walking Dead από το 2011 μέχρι το 2014. Είχε έναν γκεστ ρόλο στην τηλεοπτική σειρά CSI: Crime Scene Investigation ως ο υπάλληλος στο καζίνο Sam Braun.

Φιλμογραφία

Κινηματογράφος

Τηεόραση

Άλλα βραβεία και υποψηφιότητες

Παραπομπές

Εξωτερικοί σύνδεσμοι

Scott Wilson (Aveleyman)
Στρτς πρστ σκρτζ κρκ

Η ακολουθία στρτς πρστ σκρτζ κρκ (τσεχικά: Strč prst skrz krk, ) είναι τσεχικός και σλοβακικός γλωσσοδέτης που σημαίνει "χώσε ένα δάχτυλο στο λαιμό σου".

Η φράση είναι γνωστή καθώς έχει σημασιολογική και συντακτική ηχητική πρόταση χωρίς φωνήεν. Όλοι οι πυρήνες συλλαβών της πρότασης είναι το συλλαβικό r, ένα κοινό χαρακτηριστικό σε πολλές Σλαβικές γλώσσες. Χρησιμοποιείται συχνά ως παράδειγμα τέτοιων φράσεων σε μαθήματα εκμάθησης της τσεχικής ή σλοβακικής ως ξένη γλώσσα.

Στην πραγματικότητα, τα τσεχικά και σλοβακικά έχουν δύο συλλαβικά υγρά σύμφωνα, με το άλλο να είναι το συλλαβικό l. Ως αποτέλεσμα, υπάρχουν πολλές λέξεις χωρίς φωνήεντα. Μερικά τέτοια παραδείγματα είναι τα scvrnkls, čtvrthrst, και čtvrtsmršť.

Στα σλοβακικά και τσεχικά υπάρχουν και άλλες προτάσεις χωρίς φωνήεντα, όπως η "Prd krt skrz drn, zprv zhlt hrst zrn" η οποία σημαίνει "Ένας τυφλοπόντικας έκλασε μέσω του γρασιδιού, αφού κατάπιε μια χούφτα σπόρων".

Η μεγαλύτερη πρόταση στα τσεχικά χωρίς φωνήεν είναι η "Škrt plch z mlh Brd pln skvrn z mrv prv hrd scvrnkl z brzd skrz trs chrp v krs vrb mls mrch srn čtvrthrst zrn.".

Παραπομπές 

Σλοβακική γλώσσα
Παιχνίδια λέξεων
7 θυμοί

Το 7 θυμοί είναι ελληνική ασπρόμαυρη ταινία του 2014 σε σκηνοθεσία του Χρήστου Βούπουρα και σενάριο του ίδιου, της Βασιλικής Ηλιοπούλου και του Γιώργου Κόρρα. Βασίζεται στο ομότιτλο βιβλίο του σκηνοθέτη.

Στα Βραβεία Ελληνικής Ακαδημίας Κινηματογράφου του 2015 ήταν υποψήφια στην κατηγορία του καλύτερου σεναρίου.

Πλοκή

Ο Πέτρος είναι αρχαιολόγος και ζει στην Αθήνα. Γνωρίζει και τον Χουσάμ, έναν νεαρό Άραβα μετανάστη, με τον οποίο ξεκινούν μία θυελλώδη σχέση. Παράλληλα, συναναστρέφεται και άλλους, διαφορετικούς ανθρώπους: την Αλεξάνδρα, που ζει με την αλκοολική μητέρα της, τον Αλβανό πιανίστα Λαέρτη, τον Δανιήλ, διευθυντή τράπεζας, τον Στρατή, που επιστρέφει στην Ελλάδα μετά από χρόνια, και τον αστυνομικό Μιχαήλ, που έχει ρατσιστικές αντιλήψεις.

Διανομή

Παραπομπές

Ελληνικές ταινίες
Ελληνικές δραματικές ταινίες
Ελληνικές ταινίες συσχετιζόμενες με ΛΟΑΤ
Ελληνικές ασπρόμαυρες ταινίες
Ταινίες γυρισμένες στην Ελλάδα
Ταινίες με θέμα τη μετανάστευση
Ελληνόφωνες ταινίες
Αραβόφωνες ταινίες
Ταινίες βασισμένες σε ελληνικά μυθιστορήματα
Ταινίες του 2014
Παταγονικά Ουαλικά

Τα Παταγονικά Ουαλικά (Cymraeg y Wladfa) είναι το όνομα που δίνεται στη μορφή της Ουαλικής γλώσσας η οποία ομιλείται στην Υ Ουλάντφα, τον Ουαλικό οικισμό στην Παταγονία της Αργεντινής και πιο συγκεκριμένα στην επαρχία του Τσουμπούτ.

Υπάρχουν εκπαιδευτικοί που διδάσκουν την γλώσσα και εκπαιδεύουν ντόπιους εκπαιδευτές στην Ουαλική γλώσσα. Υπάρχει κάποιο κύρος το να γνωρίζει κάποιος τη γλώσσα, ακόμη και μεταξύ εκείνων που δεν είναι Ουαλικής καταγωγής.Η Ουαλική εκπαίδευση και έργα χρηματοδοτούνται από την Ουαλική Κυβέρνηση, το Βρετανικό Πανεπιστήμιο, το Πανεπιστήμιο του Κάρντιφ και το Σύνδεσμο Ουαλίας–Αργεντινής. Το 2005 υπήρχαν 62 Ουαλικές τάξεις στη περιοχή και τα ουαλικά διδάσκονταν ως μάθημα σε δύο δημοτικά σχολεία και δύο κολέγια στην περιοχή του Γκαϊμάν. Υπάρχει επίσης ένα δίγλωσσο Ουαλικοϊσπανικό σχολείο που ονομάζεται Υσγκόλ υρ Χέντρε, το οποίο βρίσκεται στο Τρέλεου και ένα πανεπιστήμιο βρίσκεται στο Εσκέλ. Το 2016 υπήρχαν τρία δίγλωσσα Ουαλικοϊσπανικά σχολεία στην Παταγονία.

Τα παταγονικά Ουαλικά έχουν εξελιχθεί σε ξεχωριστή διάλεκτος των Ουαλικών και διαφέρει από τις πολλές διαλέκτους που χρησιμοποιούνται στην Ουαλία. Ωστόσο ομιλητές από την Ουαλία και την Παταγονία μπορούν να επικοινωνήσουν μεταξύ τους εύκολα. Πολλά τοπωνύμια σε όλη την Κοιλάδα Τσουμπούτ είναι Ουαλικής καταγωγής.

Το 2015 ένα σύνολο 1.220 ανθρώπων παρακολούθησαν μαθήματα ουαλικής γλώσσας.

Οι επίσημοι διαγωνισμοί ποίησης Έιντστεφοντ έχουν αναβιώσει, αν και τώρα είναι δίγλωσσοι στα Ουαλικά και ισπανικά.

Ιστορία 
Οι Ουαλοί έφτασαν για πρώτη φορά στην Παταγονία το 1865. Μετανάστευσαν για να προστατεύσουν τον γηγενή πολιτισμό και γλώσσα των Ουαλών, που θεωρούσαν ότι απειλείται στη μητρική τους Ουαλία. Με την πάροδο των ετών η χρήση της γλώσσας άρχισε να μειώνεται και υπήρχε σχετικά μικρή επαφή μεταξύ της Ουαλίας και της Κοιλάδας Τσουμπούτ. Η κατάσταση άρχισε να αλλάζει , όταν πολλοί Ουαλοί επισκέφθηκαν την περιοχή το 1965 για να γιορτάσουν τα εκατό χρόνια από την ίδρυση της αποικίας. Από τότε ο αριθμός των Ουαλών επισκεπτών αυξήθηκαν.

Το 1945 και το 1946 η Παγκόσμια Υπηρεσία του BBC μετέδωσε ραδιοφωνικά προγράμματα στα Παταγονικά Ουαλικά.

Κατά τη διάρκεια του επαναπατρισμού των Αργεντίνων στρατιωτών από τον πόλεμο των Φώκλαντ το 1982, ναυτικοί του Βρετανικού Εμπορικού Ναυτικού και Φύλακες της Ουαλίας γνώρισαν έναν στρατιώτη που ομιλούσε Ουαλικά. Τα κρατούμενα στρατεύματα αποβιβάστηκαν στο Πουέρτο Μάντριν.

Το 2004, οι Ουαλόφωνοι της Αργεντινής ζήτησαν από την Ουαλική κυβέρνηση να τους δώσει άδεια για να αποκτήσουν πρόσβαση σε τηλεοπτικά προγράμματα στα Ουαλικά για να ενθαρρύνουν την εκμάθηση και ανάπτυξη της γλώσσας.

Λεξιλόγιο

Βασικό λεξιλόγιο

Παραπομπές

Εξωτερικοί σύνδεσμοι 

 Project-Hiraeth – Παρουσιάζει τις ιστορίες της Ουαλικής κοινότητας στην Παταγονία της Αργεντινής, μέσω φιλμ, κειμένου και εικόνας.
Γλώσσες της Αργεντινής
Γλώσσα Κανιτσάνα

Η Κανιτσάνα, ή Κανέσι είναι πιθανή απομονωμένη γλώσσα στη Βολιβία (διαμέρισμα Μπένι). Το 1991 υπήρχαν 500 Κανιτσάνα αλλά μόνο οι 20 ομιλούσαν την γλώσσα Κανιτσάνα. Το 2000 ο εθνοτικός πληθυσμός των Κανιτσάνα είχε αυξηθεί στους 583 ανθρώπους αλλά η γλώσσα είχε εξαφανιστεί. Είναι μια από τις 37 επίσημες γλώσσες της χώρας.

Δείτε επίσης 
 Γιάνος δε Μόξος (αρχαιολογία)

Παραπομπές 
 Alain Fabre, 2005, Diccionario etnolingüístico y guía bibliográfica de los pueblos indígenas sudamericanos: KANICHANA

Εξωτερικοί σύνδεσμοι 
 La Langue Kaničana
 Lenguas de Bolivia (ηλεκτρονική έκδοση)

Γλώσσες της Βολιβίας
Γλώσσες της Νότιας Αμερικής
Μεζουζά

Η μεζουζά (, πληθυντικός:  mezuzot) περιλαμβάνει ένα κομμάτι περγαμηνής που ονομάζεται κλαφ και περιέχεται σε μια διακοσμητική θήκη. Περιέχει επιγραφές από συγκεκριμένους εβραϊκούς στίχους από την Τορά (Δευτερονομία 6:4-9 και Δευτερονομία 11:13-21). Αυτοί οι στίχοι αποτελούνται από την εβραϊκή προσευχή Σέμα Γισραέλ ξεκινώντας από τη φράση: "Ακούστε, ο Ισραήλ, ο Κύριος (είναι) ο Θεός μας, ο Κύριος είναι ένας". Στο βασικό Ραββινικό ιουδαϊσμό, μια μεζουζά τοποθετείται στην πόρτα των εβραϊκών σπιτιών για να εκπληρώσει τη μίτζβα (βιβλική εντολή) να «γράψουν τα λόγια του Θεού στις πύλες και πόρτες του σπιτιού σας» (Δευτερονομία 6:9). Κάποιοι παρερμηνεύουν τον εβραϊκό νόμο και απαιτούν την ύπαρξη μιας μεζουζά σε κάθε πόρτα στο σπίτι εκτός από τα μπάνια, πλυντήρια και ντουλάπες αν είναι πολύ μικρά για να χαρακτηριστούν ως δωμάτια. 

Η περγαμηνή του κλαφ προετοιμάζεται από έναν εξειδικευμένο γραμματέα ("σόφερ σταμ") ο οποίος έχει υποβληθεί σε εκπαίδευση τόσο στη μελέτη των σχετικών θρησκευτικών νόμων όσο και στα πιο πρακτικά μέρη, δηλ. να σκαλίζει τη πένα και να εξασκεί τη γραφή. Οι στίχοι γράφονται με μαύρο ανεξίτηλο μελάνι με ειδικό στυλό από φτερό ή σε σπάνιες περιπτώσεις από καλάμι. Στη συνέχεια η περγαμηνή τυλίγεται και τοποθετείται μέσα στο περίβλημα.

Παραπομπές 

Εβραϊκός πολιτισμός
Μπερέν Γκοκγιλντίζ

Η Μπερέν Γκοκγιλντίζ  (, 29 Σεπτεμβρίου 2009, Κωνσταντινούπολη) είναι Τουρκάλα ηθοποιός.

Ζωή 
Γεννήθηκε στις 29 Σεπτεμβρίου 2009 στην Κωνσταντινούπολη. Συνεχίζει την πρωτοβάθμια εκπαίδευσή της μέχρι σήμερα. Η καριέρα της ξεκίνησε με τη σειρά Kocamin Aylesi του Fox TV. 

Έχει υπάρξει πολύ επιτυχημένη παρά τη μικρή ηλικία της. Έπαιξε τον χαρακτήρα Μελέκ Ακτσάι στην τηλεοπτική σειρά Anne του Star TV και τον χαρακτήρα Οϊκιού Τεκίν Γκιοκτούρκ στην τηλεοπτική σειρά Kizim του TV8. Έχει κερδίσει 4 βραβεία.

Φιλμογραφία

Παραπομπές 

Τούρκοι ηθοποιοί
Πίτερ Μπρουκ

O Πίτερ Στίβεν Πολ Μπρουκ (Peter Stephen Paul Brook, 21 Μαρτίου 1925 – 2 Ιουλίου 2022) ήταν Άγγλος σκηνοθέτης του θεάτρου και του κινηματογράφου, ο οποίος είχε τη βάση του στη Γαλλία από τις αρχές της δεκαετίας του 1970. Έχει κερδίσει πολλά βραβεία Tony και Emmy, ένα βραβείο Laurence Olivier, ένα Praemium Imperiale και ένα Prix Italia. Έχει χαρακτηριστεί «ο μεγαλύτερος εν ζωή θεατρικός σκηνοθέτης».

Με τo Royal Shakespeare Company, ο Brook σκηνοθέτησε την πρώτη αγγλόφωνη παραγωγή του Marat/Sade το 1964. Ανέβηκε στο Μπρόντγουεϊ το 1965 και κέρδισε το βραβείο Tony καλύτερου θεατρικού έργου και ο Μπρουκ του καλύτερου σκηνοθετη.

Απεβίωσε στις 2 Ιουλίου 2022 στο Παρίσι.

Παραπομπές

Άγγλοι θεατρικοί συγγραφείς
Βρετανοί Εβραίοι
Νικητές βραβείου Tony
Λέφκε

Η Λέφκε είναι χωριό της επαρχίας Λέφκε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Λεύκα. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

Πηγές 

Οικισμοί στην Επαρχία Λέφκε
Μαρία Χατζηγιάννη

Η Μαρία Χατζηγιάννη είναι Ελληνίδα σκηνοθέτις κινηματογραφικών έργων.

Μεγάλωσε στην Αίγινα και είναι απόφοιτος του τμήματος Γεωγραφίας, του Χαροκοπείου Πανεπιστημίου, με μεταπτυχιακό στην Ανάπτυξη και Διαχείριση του Ευρωπαϊκού Χώρου. Είναι μέλος της Εταιρίας Ελλήνων Σκηνοθετών με επτά ταινίες μικρού μήκους στο ενεργητικό της. Η πρώτη της ταινία "Full Moon" συμμετείχε στο διαγωνιστικό τμήμα του Φεστιβάλ Ταινιών Μικρού Μήκους Δράμας το 2007. Η δεύτερη ταινίας της "Run Away" συμμετείχε στο 1° Athens 48Hours Film Festival, όπου απέσπασε το βραβείο "Best Music Award" ανάμεσα σε 65 άλλες ταινίες, για την μουσική των "Τhe Place Within".

Εργογραφία

Φιλμογραφία 

 2007 Full Moon (μικρού μήκους)
 2008 Run Away (μικρού μήκους) 
 2009 Dream Space (μικρού μήκους)
 2014 Games of Trust (μικρού μήκους)
 2014 Bad Faith (μικρού μήκους)
 2015 End of war (μικρού μήκους)
 2017 Chant (μικρού μήκους)

Μουσικά βίντεο 

 2018 Ζωή Μουράτογλου - Καρδιά Καφενείο  
 2017 Γιάννης Μωραϊτης - Πιο Δυνατά
 2017 Μαυρίκιος Μαυρικίου - Άραγε Που
 2017 Εύα Σακελλάρη - Save Me 
 2017 Illusory - Dreamshade 
 2017 Γιάννης Κραμάλας - Maira Aggeli - Γύρνα Πίσω
 2017 Πάνος Τσερπές - Νομίζεις  
 2016 Χρήστος Μουστάκας - Έμαθα πως είσαι μάγκας 
 2016 Orion - Παγωτό Γρανίτα 
 2016 Ανδρέας Λάμπρου - Blue Jean
 2014 Κώστας Κούντος  - Δεν θέλω να σ'αγαπάω  
 2014 Χάρης Λουφόπουλος - Σε πόδια ξύλινα
 2013 Κωνσταντίνος Τζούμας - Πιο Κοντά  
 2013 Ανδρέας Λάμπρου - Barcode 
 2011 Χρήστος Μουστάκας - Θα σε εκδικηθώ

Εξωτερικοί σύνδεσμοι 

 Ιστοσελίδα της ομάδας M-word
 The Internet Movie Database, Maria Chatzigianni

Έλληνες σκηνοθέτες
Μαρία-Ολυμπία της Δανίας

Η Μαρία-Ολυμπία της Δανίας (25 Ιουλίου 1996 - ) είναι μοντέλο της μόδας,  πριγκίπισσα της  Βασιλικής οικογένειας της Δανίας και μέλος της τέως βασιλικής οικογένειας της Ελλάδος. Είναι το μεγαλύτερο παιδί του Παύλου, πρώην Διάδοχου και της Μαρί Σαντάλ Μίλλερ.

Βιογραφικά στοιχεία
Γεννήθηκε στη Νέα Υόρκη από τους Παύλο πρώην διάδοχο της Ελλάδος και Μαρί Σαντάλ Μίλλερ. Οι παππούδες της από τη μεριά του πατέρα της είναι ο  Κωνσταντίνος Β΄ της Ελλάδας και η Άννα-Μαρία της Δανίας, που ήταν ο τελευταίος Βασιλιάς και η Βασίλισσα των Ελλήνων, ενώ ο παππούς από τη πλευρά της μητέρας της είναι ο επιχειρηματίας Ρόμπερτ Γουόρεν Μίλερ.  Βαφτίστηκε στις 22 Δεκεμβρίου του 1996 στην Κωνσταντινούπολη. Δύο από τους τέσσερεις αναδόχους της είναι η θεία της πριγκίπισσα Αλεξία και ο Βασιλιάς Κάρολος Γ' του Ηνωμένου Βασιλείου (τότε ακόμη Πρίγκιπας της Ουαλίας).

Η οικογένειά της εγκαταστάθηκε στο Λονδίνο, όπου πέρασε την παιδική της ηλικία. 
Σπούδασε ιστορία της τέχνης, θέατρο, φωτογραφία, και γραφιστική.  Εργάστηκε ως μαθητευόμενη στο Dior's couture τμήμα, στην ηλικία των 17 ετών.
Το 2016 σπούδασε φωτογραφία στο Parsons School of Design στη Νέα Υόρκη. 

Αποκάλυψε ότι έχει δυσλεξία σε μια συνέντευξη με το περιοδικό Tatler.

Καριέρα 
Έχει εργαστεί ως μοντέλο για τις Teen Vogue, "Town & Country", Tatler, Γεια σας!, ¡Hola!, και W. Τον Ιούνιο του 2017, η Μαρία-Ολυμπία περπάτησε στην πασαρέλα για τον οίκο Dolce & Gabbana.

Καταγωγή 
Από την πλευρά του πατέρα της είναι μέλος της τέως Ελληνικής Βασιλικής Οικογένειας και της Δανέζικης Βασιλικής Οικογένειας. Ο πατρικός προ-προ-παππούς της Μαρίας - Ολυμπίας, ο Κωνσταντίνος ο Α΄ της Ελλάδας, ήταν γιος του Γεωργίου Α ' της Ελλάδας, του οποίου ο πατέρας ήταν o Christian IX της Δανίας. Ως απόγονος της αρσενικής γραμμής του Christian IX, κατέχει τον τίτλο της Πριγκίπισσας της Δανίας.

Η μητέρα της είναι η κόρη του Aμερικανού - γεννημένου Βρετανού- δισεκατομμυριούχου Ρόμπερτ Γουόρεν Μίλλερ και της συζύγου του από το Εκουαδόρ, Μαρί Σαντάλ Pesantes. Ο μητρικός παππούς της Μαρίας - Ολυμπίας είναι απόγονος του Mayflower και συνδέεται με τη Βρετανική Βόρεια Αμερικάνικη αποικιοκρατική ελίτ. Η οικογένειά του ισχυρίζεται ότι κατάγεται από τον Ερρίκο Α' της Αγγλίας, τον Λουδοβίκο Δ' της Γαλλίας, και τον Γουλιέλμο Α' της Σκωτίας.

Αναφορές 

Ελληνοαμερικανοί
Πριγκίπισσες της Δανίας
Τρνάβα

Η Τρναβα (σλοβακικά: Trnava, ΔΦΑ: [ˈtr̩naʋa]) είναι πόλη που βρίσκεσαι στη δυτική Σλοβακία, 47 χμ βορειοανατολικά της Μπρατισλάβας, στον ποταμό Τρνάβκα. Είναι η έδρα του ρωμαιοκαθολικού επισκόπου (1541–1820 και έκτοτε ξανά το 1977). Στο ιστορικό κέντρο της πόλης, λόγω των πολλών ναών εντός των τειχών της, η Τρνάβα συχνά αποκαλείται Μικρή Ρώμη (parva Roma) ή ή πιο πρόσφατα σλοβάκικη Ρώμη.

Εξωτερικοί σύνδεσμοι 
 
 Official Tourism and Travel Guide to Trnava
 Public urban transport in Trnava
 Trnava University in Trnava
 University of St. Cyril and Methodius in Trnava

Πόλεις της Σλοβακίας
Αστυνόμος Μπέκας

Ο Αστυνόμος Γιώργης Μπέκας είναι φανταστικός χαρακτήρας, ήρωας μυθιστορημάτων αστυνομικής λογοτεχνίας και προϊόν μυθοπλασίας του δημοσιογράφου και συγγραφέα Γιάννη Μαρή (Τσιριμώκου). Θεωρείται ότι είναι απομίμηση του Ζυλ Μαιγκρέ, αντίστοιχου ήρωα του Ζορζ Σιμενόν.

Ο Μπέκας πρωταγωνιστεί σε αρκετά από τα μυθιστορήματα του Μαρή, ως Αστυνόμος της Γενικής Ασφάλειας κατά τη δεκαετία του ’50 και του ’60. Σύμφωνα με την περιγραφή του ίδιου του δημιουργού του, είναι «κοντός, χοντρός, λίγο κόκκινος, με άκομψο μουστάκι, μοιάζει με συνοικιακό έμπορο που τον απασχολούν τα προβλήματα της εφορίας». Κι ακόμη «... είναι άνθρωπος ντόμπρος, τίμιος, αυθόρμητος και λιγάκι πρωτόγονος». Επίσης λατρεύει τον κινηματογράφο μα δεν διαβάζει ποίηση, αν και το Βάρναλη «τον έχει ακουστά».... Ο Μπέκας, σε ορισμένα μυθιστορήματα του Μαρή είναι η κύρια, πρωταγωνιστική φιγούρα, σε άλλα, όμως, εμφανίζεται περιστασιακά ή προς το τέλος του κειμένου, ενισχύοντας την προσπάθεια διαλεύκανσης εγκλημάτων και άλλων υποθέσεων, περίπου ως "προσκεκλημένος χαρακτήρας" (guest star). Ακόμη δε και σε προχωρημένη ηλικία, όταν πλέον έχει συνταξιοδοτηθεί, ο Μπέκας φέρεται να απασχολείται και πάλι, υπηρετώντας σε κάποια "κρατική" μυστική υπηρεσία ασφαλείας. 

Το χαρακτήρα του Μπέκα έχουν υποδυθεί διάφοροι ηθοποιοί, όπως ο Σταύρος Ξενίδης (στο τηλεοπτικό σίριαλ Ο θάνατος του Τιμόθεου Κώνστα), ο Χάρρυ Κλυνν στην κινηματογραφική ταινία Αλαλούμ, ο Ιεροκλής Μιχαηλίδης στη σειρά Οι ιστορίες του αστυνόμου Μπέκα και ο Τίτος Βανδής στην κινηματογραφική μεταφορά του έργου Έγκλημα στα παρασκήνια. Επίσης και ο Γιώργος Σίσκος, ως αστυνόμος Λέκκας σε τηλεοπτική σειρά ("Υποψίες"), όπως και σε βιντεοταινίες, αλλά και οι Γιάννης Μπέρτος, Λιάκος Χριστογιαννόπουλος.

Παραπομπές 

Μπεκας Αστυνομος
Αριθμός οξύτητας

Ο Αριθμός οξύτητας ή οξύτητας ισούται με τη μάζα καυστικού καλίου (KOH) σε χιλιόγραμμα που απαιτούνται για την εξουδετέρωση ενός γραμμαρίου μιας χημικής ουσίας. Χρησιμοποιείται ως δείκτης του αριθμού καρβοξυλικών ομάδων σε μια χημική ένωση, όπως ένα λιπαρό οξύ, ή σε ένα μείγμα ενώσεων. Ο αριθμός οξύτητας προσδιορίζεται με ογκομέτρηση ορισμένης ποσότητας δείγματος που διαλύεται σε οργανικό διαλύτη (όπως ισοπροπανόλη). Ακολουθεί ογκομετρική ανάλυση με διάλυμα καυστικού καλίου (KOH) γνωστής συγκέντρωσης και με χρήση φαινολοφθαλεΐνης ως χρωματικού δείκτη.

Καθώς τα έλαια και λίπη ταγγίζουν, τα τριγλυκερίδια μετατρέπονται σε λιπαρά οξέα και γλυκερόλη, αυξάνοντας την οξύτητα.

Βιβλιογραφία 

Αναλυτική χημεία
Λιπίδια
Λουίζα Μαργαρίτα της Πρωσίας

Η Λουίζα Μαργαρίτα της Πρωσίας (Luise Margarete von Preußen, 25 Ιουλίου 1860-14 Μαρτίου 1917) ήταν η σύζυγος του Αρθούρου, Δούκα του Κόννωτ & Στράθερν.

Βιογραφία
Η Λουίζα Μαργαρίτα Αλεξάνδρα Βικτωρία Αγνή γεννήθηκε στις 25 Ιουλίου 1860 στο Πότσδαμ, και ήταν το τέταρτο παιδί και η νεότερη κόρη του Φρειδερίκου Καρόλου της Πρωσίας και της Μαρίας Άννας, κόρης του Λεοπόλδου Δ΄ του Άνχαλτ.

Η Δούκισσα του Κόννωτ πέρασε τα πρώτα είκοσι χρόνια του γάμου της συνοδεύοντας τον σύζυγό της στις διάφορες εκστρατείες του σε όλη τη Βρετανική Αυτοκρατορία. Ο Δούκας και η Δούκισσα του Κόννωτ απέκτησαν το Μπάγκσοτ Παρκ στο Σάρρεϋ και μετά το 1900 χρησιμοποίησαν την Οικία Κλάρενς ως κατοικία τους στο Λονδίνο. Το 1911 συνόδευε τον σύζυγό της στον Καναδά, όταν έγινε Γενικός Κυβερνήτης.

Πέθανε στις 14 Ιουλίου 1917 από την ισπανική γρίπη και βρογχίτιδα στην Οικία Κλάρενς σε ηλικία 56 ετών. Ήταν το πρώτο μέλος της βρετανικής βασιλικής οικογένειας που αποτεφρώθηκε. Οι στάχτες της θάφτηκαν στο Παρεκκλήσι του Αγίου Γεωργίου στο Κάστρο του Ουίνδσορ και στις 23 Οκτωβρίου 1928 μεταφέρθηκαν στο Φρόγκμορ.

Το μαιευτήριο δίπλα στο Στρατιωτικό Νοσοκομείο του Καίμπριτζ στο Όλντερσοτ μετονομάστηκε προς τιμήν της ως Μαιευτήριο Λουίζα Μαργαρίτα.

Οικογένεια
Στις 13 Μαρτίου 1879 η Λουίζα Μαργαρίτα παντρεύτηκε τον Αρθούρο, Δούκα του Κόννωτ & Στράθερν, στο Παρεκκλήσι του Αγίου Γεωργίου στο Κάστρο Ουίνδσορ. Μαζί απέκτησαν τρία παιδιά:
τη Μαργαρίτα (1882-1920), παντρεύτηκε τον Γουσταύο ΣΤ΄ Αδόλφο της Σουηδίας. Απέκτησαν 5 παιδιά.
τον Αρθούρο (1883-1938), παντρεύτηκε την Αλεξάνδρα, Δούκισσα του Φάιφ. Απέκτησαν 1 παιδί.
την Πατρικία (1886-1974), παντρεύτηκε τον Πλοίαρχο Αλεξάντερ Ράμσεϋ. Απέκτησαν 1 παιδί.

Τίτλοι
25 Ιουλίου 1860 – 13 Μαρτίου 1879: Η Βασιλική Υψηλότητα Πριγκίπισσα Λουίζα Μαργαρίτα της Πρωσίας
13 Μαρτίου 1879 – 14 Μαρτίου 1917: Η Βασιλική Υψηλότητα Η Δούκισσα του Κόννωτ & Στράθερν

Τιμητικές διακρίσεις
CI: Σύντροφος του Στέμματος της Ινδίας, 1879
VA: Βασιλικό Τάγμα της Βικτωρίας και Αλβέρτου (Πρώτη Τάξη), 1893
DStJ: Κυρία της Δικαιοσύνης του Αγίου Ιωάννη, 1888
RRC: Μέλος του Βασιλικού Ερυθρού Σταυρού, 1883

Πρόγονοι

<center>
{| class="wikitable"
| <center>Οικόσημο της Λουίζας Μαργαρίτας,Δούκισσας του Κόννωτ & Στράθερν
|}

Παραπομπές

Εξωτερικοί σύνδεσμοι 
Treaty between Great Britain and Germany, for the Marriage of HRH the Duke of Connaught with HRH the Princess Louise Margaret of Prussia - 26 February 1879

Οίκος των Χοεντσόλερν
Οίκος της Σαξονίας-Κόμπουργκ & Γκότα
Πρώσοι ευγενείς
Πριγκίπισσες της Πρωσίας
Βρετανίδες δούκισσες
Πριγκίπισσες της Σαξονίας-Κόμπουργκ & Γκότα
Σεργκέι Τερεστσένκο

Ο Σεργκέι Τερεστσένκο (ρωσικά: Сергей Александрович Терещенко, γεννημένος στις 30 Μαρτίου 1951 στο Λεσοζαβόντσκ της σημερινής Ρωσίας) είναι Καζακστανός πολιτικός. Υπηρέτησε ως πρωθυπουργός του Καζακστάν από τις 14 Οκτωβρίου 1991 έως 12 Οκτωβρίου 1994.

Το 1998 ήταν μεταξύ εκείνων που υποστήριξαν την επανεκλογή του Νουρσουλτάν Ναζαρμπάγεφ ως Πρόεδρος της χώρας.

Παραπομπές 

Πρωθυπουργοί του Καζακστάν
Μαθιάτης

Ο Μαθιάτης είναι κοινότητα της επαρχίας Λευκωσίας στην Κύπρο.

Πληθυσμός 
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

Παραπομπές

Πηγές

Εξωτερικοί σύνδεσμοι 

Κοινότητες της Επαρχίας Λευκωσίας
Νίκολα Τέσλα (Νίσκα Μπάνια)

Το Νίκολα Τέσλα (σερβικά κυριλλικά: ) είναι οικισμός της Σερβίας, ευρισκόμενος εντός του Δήμου της Νίσκα Μπάνια και εντός του εδάφους της Πόλεως του Νις, η οποία ευρίσκεται εντός του Διαμερίσματος της Νίσαβα. Κατά την απογραφή του 2011, αριθμούσε  κατοίκους.

Το Νίκολα Τέσλα είναι επισήμως καταταγμένο μεταξύ των χωριών της Σερβίας. Ο οικισμός οφείλει την ονομασία του στον μηχανικό και εφευρέτη Νίκολα Τέσλα.

Δημογραφία

Ιστορική εξέλιξη του πληθυσμού

Κατανομή του πληθυσμού ανά εθνότητα (2002)

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί του Νις
Επαρχία Μουνσιγκάντζ

Το Μουνσιγκάντζ (), επίσης γνωστό ιστορικά ως Μπικραμπούρ, είναι επαρχία στο κέντρο του Μπανγκλαντές. Ανήκει στη διαίρεση Ντάκα και συνορεύει με την επαρχία Ντάκα.

Σύμφωνα με την απογραφή του 2011, η επαρχία είχε πληθυσμό 1.445.660 κατοίκων. Ο αλφαβητισμός στην επαρχία φτάνει το ποσοστό του 60.1%.

Γεωγραφία 
Έχει έκταση 954 τ.χλμ., εκ των οποίων 560 χλμ2 είναι καλλιεργήσιμα. Δεν έχει καμία δασική περιοχή. 163 χλμ2 γης είναι αρδευόμενα, ενώ 106 χλμ2 γης βρίσκονται κάτω από το ποτάμι. Από την επαρχία περνούν 14 ποτάμια τα οποία διασχίζουν συνολικά 155 χιλιόμετρα.

Διοίκηση 
Η διαίρεση αποτελείται από 6 υποεπαρχίες (ουπαζίλα):

 Υποεπαρχία Λοχαγκάντζ
 Υποεπαρχία Σριναγκάρ
 Υποεπαρχία Μουνσιγκάντζ Σαντάρ
 Υποεπαρχία Σιρατζντιχάν
 Υποεπαρχία Τονγκιμπάρι
 Υποεπαρχία Γκαζάρια

Το Μουνσιγκάντζ ήταν πολιτικό και πολιτιστικό κέντρο της αρχαίας Βεγγάλης. Ήταν επίσημα γνωστό ως Μπικραμπούρ μέχρι το 1986 και ήταν μέρος της επαρχίας Ντάκα. Τα ερείπια της πόλης του Μπικραμπούρ, πρωτεύουσα των αρχαίων βασιλείων της νοτιοανατολικής Βεγγάλης, έχουν χαθεί.

Αξιοσημείωτα άτομα

Εθνικιστές
 Μ. Χαμιντουλάχ Χαν, Διοικητής Τομέα στον πόλεμο ανεξαρτησίας του Μπανγκλαντές το 1971
 Τζαγκαντίς Τσάντρα Μπόσε, φυσικός
 Μπαντάλ Γκούπτα, επαναστάτης ενάντια στην Βρετανική Ινδία
 Μπενόι Μπάσου, επαναστάτης κατά της Βρετανικής Ινδίας
 Ντινές Γκούπτα, επαναστάτης κατά της Βρετανικής Ινδίας
 Σαροτζίνι Νάιντου, Πολιτικός
 Τσιταραντζάν Ντας

Κοινωνία-Επιστήμες
 Τσάσι Ναζρούλ Ισλάμ - καλλιτέχνης
 Χουμαγιούν Αζάντ - γλωσσικός επιστήμονας, ποιητής και μυθιστοριογράφος 
 Ντούργκα Μοχάν Ντας, μεταρρυθμιστής του Μπράχμο
 Ντουαρκανάθ Γκανγκουλί, μεταρρυθμιστής του Μπράχμο

Πολιτισμός
 Μπρότζεν Ντας, ο πρώτος Μπανγκλαντεσιανός και Ασιάτης που κολύμπησε τη Μάγχη, καθώς και το πρώτο πρόσωπο που τη διέσχισε τέσσερις φορές
 Ιμνταντούλ Χακ Μίλονν, συγγραφέας και προσωπικότητα των μέσων ενημέρωσης
 Μπουντχαντέμπ Μπόσου, συγγραφέας, ποιητής, θεατρικός συγγραφέας, δοκιμιογράφος
 Ανάντα Τζαλίλ, ηθοποιός, σκηνοθέτης, παραγωγός, επιχειρηματίας και φιλάνθρωπος
 Ταχσάν Ραχμάν Χαν, τραγουδιστής-τραγουδοποιός, συνθέτης, ηθοποιός, δασκάλα και μοντέλο.

Πολιτικοί 
 Α. Ν. Μ. Χαμιντουλάχ, Πρώτος Κυβερνήτης της τράπεζας του Μπαγκλαντές 
 Φαχρουντίν Αχμέτ, πρώην επικεφαλής σύμβουλος στη μη κομματική Υπηρεσιακή Κυβέρνηση του Μπαγκλαντές, 2007-2008.
 Ιατζουντίν Αχμέτ, πρώην Πρόεδρος του Μπαγκλαντές
 Α. Κ. Μ. Μπαντρουντόζα Τσοντχουρί, πρώην Πρόεδρος του Μπαγκλαντές
 Μ. Α. Νασέρ, παραλήπτης του Εκουσέι Παντάκ

Δείτε επίσης 
 Επαρχία του Μπαγκλαντές
 Διαίρεση Ντάκα
 Μουνσιγκάντζ Βιχάρα
 Φρούριο Ιντρακπούρ

Παραπομπές 

Επαρχίες του Μπανγκλαντές
Ντόνια Στούντενα

Η Ντόνια Στούντενα (σερβικά κυριλλικά: ) είναι χωριό της Σερβίας, ευρισκόμενο εντός του Δήμου της Νίσκα Μπάνια και εντός του εδάφους της Πόλεως του Νις, η οποία ευρίσκεται εντός του Διαμερίσματος της Νίσαβα. Κατά την απογραφή του 2011, αριθμούσε 289 κατοίκους.

Δημογραφία

Ιστορική εξέλιξη του πληθυσμού

Κατανομή του πληθυσμού ανά εθνότητα (2002)

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί του Νις
Ξυλιάτος

Ο Ξυλιάτος είναι κοινότητα της επαρχίας Λευκωσίας στην [[Κύπρος|Κύπρο].

Πληθυσμός 
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

Παραπομπές

Εξωτερικοί σύνδεσμοι 

Κοινότητες της Επαρχίας Λευκωσίας
Ιερά Μητρόπολις Καρθαγένης

Η Ιερά Μητρόπολη Καρθαγένηςείναι μητρόπολη που υπάγεται στο Πατριαρχείο Αλεξάνδρειας.

Κατά την πρωτοχριστιανική περίοδο η Ιερά Μητρόπολη Καρθαγένης ήταν μεγάλο πνευματικό κέντρο και αυτόνομη Εκκλησία. Το 419 συνήλθε η Τοπική Σύνοδος της Καρθαγένης. Επανιδρύθηκε το 1931. Στην δικαιοδοσία της περιλαμβάνει το Μαρόκο, την Τυνησία, την Αλγερία και τη Μαυριτανία. 

Σημερινός μητροπολίτης είναι ο Μελέτιος Κούμανης.

Παραπομπές 

Μητροπόλεις της Ορθόδοξης Εκκλησίας
Πατριαρχείο Αλεξανδρείας
Η αυτοκρατορία όπου ο ήλιος δεν δύει ποτέ

Η φράση η αυτοκρατορία όπου ο ήλιος δεν δύει ποτέ έχει χρησιμοποιηθεί με διάφορες παραλλαγές της για την περιγραφή αυτοκρατοριών οι οποίες ήταν τόσο μεγάλες σε έκταση ώστε πάντα σε κάποιο τμήμα της φωτίζονταν από τον ήλιο. Χρησιμοποιήθηκε αρχικά για την ισπανική αυτοκρατορία κυρίως κατά τον 16ο και 17ο αιώνα, και μετέπειτα για την βρετανική αυτοκρατορία η οποία στις αρχές του 20ού αιώνα είχε καταστεί η μεγαλύτερη σε έκταση αυτοκρατορία όλων των εποχών μέσω των αποικιακών κτήσεων της, και για την οποία κυρίως η φράση είναι γνωστή. Χρησιμοποιήθηκε περιστασιακά επίσης και για τις ΗΠΑ στις αρχές του 20ού αιώνα.

Έχει προταθεί πως η αρχική πηγή της διατύπωσης είναι η περιγραφή του Ηροδότου για το διάγγελμα που έκανε ο Ξέρξης πριν εισβάλει στην Ελλάδα, όπου περιέγραψε πως ο ήλιος δεν θα λάμπει σε καμία άλλη χώρα πέρα της περσικής αυτοκρατορίας. Ακόμα παλαιότερο παράδειγμα αποτελούν τα μεσοποταμιακά κείμενα της εποχής του Σαργών (2334 – 2279 π.Χ.) όπου περιγράφεται πως η εξουσία του βασιλιά καλύπτει όλες τις περιοχές από την ανατολή έως την δύση -του ηλίου-.

Φωτογραφικό υλικό

Παραπομπές 

Βρετανική Αυτοκρατορία
Ιστορικές φράσεις
Γεωπολιτική ορολογία
Κατάλογος κρατήρων του Άρη

Ακολουθεί κατάλογος με κρατήρες στον Άρη. Υπάρχουν εκατοντάδες χιλιάδες κρατήρες στον Άρη που είναι μεγαλύτεροι από 1 χλμ., εκ των οποίων περίπου χίλιοι μόνο έχουν ονόματα. Τα ονόματα επιλέχθηκαν από την Διεθνή Αστρονομική Ένωση κατόπιν αιτήσεων σχετικών επιστημόνων. Γενικά ονομάστηκαν μόνο οι κρατήρες που έχουν σημαντικό ερευνητικό ενδιαφέρον. Έμπνευση για τα ονόματα μεγάλων κρατήρων ήταν διάσημοι επιστήμονες και συγγραφείς επιστημονικής φαντασίας, ενώ οι μικρότεροι κρατήρες διαμέτρου μικρότερης των 60 χλμ. ονομάστηκαν με έμπνευση από ονόματα πόλεων στη Γη.  Τα πλάτη και μήκη δίνονται ως πλανητογραφικές συντεταγμένες.

Κατάλογος με επώνυμους κρατήρες 
Περιλαμβάνονται η ονομασία, συντεταγμένες, διάμετρος σε χιλιόμετρα, έτος έγκρισης ονομασίας, η προέλευση του ονόματος και μια άμεση αναφορά στο γεωγραφικό λεξικό της Πλανητικής Ονοματολογία.

Μεγαλύτεροι κρατήρες 
Μερικοί από τους μεγαλύτερους κρατήρες στον Άρη παραμένουν ανώνυμοι. Οι διάμετροι διαφέρουν ανάλογα με την πηγή δεδομένων.

Μικρότεροι κρατήρες 
Μερικοί από τους μικρότερους κρατήρες στον Άρη είναι:

Παράδειγμα κρατήρα

Στατιστικά 
Το 2017 οι Αρειανοί κρατήρες αποτελούσαν το 21% του συνόλου των 5.211 επώνυμων κρατήρων του Ηλιακού Συστήματος, εκ των οποίων οι περισσότεροι βρίσκονται στο Φεγγάρι και τον Άρης. Άλλα μη-πλανητικά σώματα με ορισμένους επώνυμους κρατήρες είναι: Καλλιστώ (141), Γανυμήδης (131), Ρέα (128), 4 Εστία (90), Δήμητρα (90), Διόνη (73), Ιαπετός (58), Εγκέλαδος (53), Τηθύς (50) και Ευρώπη (41).

Αναφορές

Εξωτερικοί σύνδεσμοι 

 USGS: Αρειανό σύστημα ονοματολογίας
 Η Προέλευση της ονομασίας των Αρειανών Κρατήρων

Χαρακτηριστικά της επιφάνειας του Άρη
Κρατηρων Αρη
Έλενα του Βάλντεκ και Πύρμοντ

Η Ελένη του Βάλντεκ και Πύρμοντ (Helene zu Waldeck und Pyrmont, 17 Φεβρουαρίου 1861 - 1 Σεπτεμβρίου 1922) ήταν η σύζυγος του Λεοπόλδου του Ηνωμένου Βασιλείου, Δούκα του Ώλμπανυ.

Βιογραφία
Η Ελένη Φρειδερίκη Αυγούστα γεννήθηκε στις 17 Φεβρουαρίου 1861 στο Άρολσεν του Πριγκιπάτου του Βάλντεκ και ήταν το πέμπτο παιδί και κόρη του Γεωργίου Βίκτωρα του Βάλντεκ και Πύρμοντ και της πρώτης συζύγου του Έλενας, κόρης του Γουλιέλμου του Νάσσαου.

Η γνωριμία της Ελένης και του Λεοπόλδου των Βέττιν-Σαξονίας-Κόμπουργκ & Γκότα, έγινε κατόπιν πρότασης της μητέρας του βασίλισσας Βικτωρίας. Τον Νοέμβριο του 1881 έγιναν οι αρραβώνες τους και στις 27 Απριλίου 1882 η Ελένη και ο Λεοπόλδος παντρεύτηκαν στο Παρεκκλήσιο του Αγίου Γεωργίου στο Κάστρο του Ουίνδσορ. Μαζί απέκτησαν δύο τέκνα:
 Αλίκη (1883 - 1981), παντρεύτηκε τον Αλέξανδρο του Τεκ, Κόμη του Αθλόουν. Απέκτησαν 3 παιδιά.
 Κάρολος Εδουάρδος (1884 - 1954), Δούκας της Σαξονίας-Κόμπουργκ & Γκότα. Νυμφεύτηκε τη Βικτωρία Αδελαΐδα του Σλέσβιχ-Χόλσταϊν και απέκτησαν 5 παιδιά.

Μετά τον γάμο τους ο Λεοπόλδος και η Ελένη εγκαταστάθηκαν στο Μέγαρο Κλέρμοντ, όπου εκείνη συνέχισε να διαμένει και μετά το τέλος του. Το ζεύγος είχε έναν σύντομο, αλλά ευτυχισμένο γάμο, ως το τέλος του αιμορροφιλικού Λεοπόλδου, κατόπιν πτώσης του στις Κάννες της Γαλλίας στις 28 Μαρτίου 1884.

Η Ελένη ήταν πολύ έξυπνη, είχε έντονη αίσθηση καθήκοντος και μια πραγματική αγάπη για την κοινωνική εργασία. Πριν το γάμο της, ο πατέρας της Ελένης την είχε καταστήσει επικεφαλής των βρεφονηπιακών σχολών στο πριγκιπάτο του. Από αυτή τη θέση η πριγκίπισσα είχε εκπονήσει το εκπαιδευτικό πρόγραμμα των μαθητών. Απολάμβανε ιδιαίτερα την επίλυση μαθηματικών προβλημάτων και τη φιλοσοφία της ανάγνωσης.

Κατά τη διάρκεια του τραγικά σύντομου γάμου τους, ο πρίγκιπας Λεοπόλδος εισήγαγε περήφανα τη σύζυγό του στον ακαδημαϊκό κύκλο, με τον οποίο συσκέπτοντο στο Πανεπιστήμιο της Οξφόρδης. Η Ελένη διατήρησε αυτές τις φιλίες για το υπόλοιπο της ζωής της. Συμμετείχε επίσης σε πολλές φιλανθρωπικές οργανώσεις νοσοκομείων και σε οργανώσεις αφιερωμένες στον τερματισμό της εμπορίας ανθρώπων.

Απεβίωσε από καρδιακή προσβολή, ενώ επισκεπτόταν τον γιο της στο Τυρόλο την 1η Σεπτεμβρίου 1922 σε ηλικία 61 ετών. Τάφηκε στο Τιρόλο.

Τίτλοι
17 Φεβρουαρίου 1861 – 27 Απριλίου 1882: Η Γαληνοτάτη Υψηλότητα Πριγκίπισσα Ελένη του Βάλντεκ και Πύρμοντ
27 Απριλίου 1882 – 11 Οκτωβρίου 1905: Η Βασιλική Υψηλότητα Η Δούκισσα του Ώλμπανυ
11 Οκτωβρίου 1905 – 1 Σεπτεμβρίου 1922: Η Βασιλική Υψηλότητα Η Χήρα Δούκισσα του Ώλμπανυ

Τιμητικές διακρίσεις
CI: Σύντροφος του Στέμματος της Ινδίας
VA: Λαίδη του Βασιλικού Τάγματος της Βικτώριας και του Αλβέρτου
DStJ: Κυρία της Δικαιοσύνης του Αγίου Ιωάννη
RRC: Μέλος του Βασιλικού Ερυθρού Σταυρού

Παραπομπές

Οίκος της Σαξονίας-Κόμπουργκ & Γκότα
Πριγκίπισσες του Βάλντεκ και Πύρμοντ
Βρετανίδες δούκισσες
Μαρία Κυρίδου

Η Μαρία Κυρίδου είναι Ελληνίδα αθλήτρια της κωπηλασίας. Συμμετέχει σε πλήρωμα μαζί με την Χριστίνα Μπούρμπου. Μαζί κατάφεραν να κερδίσουν το αγώνισμα των ζευγαριών κοριτσιών στους Ολυμπιακούς Αγώνες Νέων 2018.

Παραπομπές 

Έλληνες αθλητές της κωπηλασίας
Βικτώρια Αδελαΐδα του Σλέσβιχ-Χόλσταϊν

Η Βικτωρία Αδελαΐδα του Σλέσβιχ-Χόλσταϊν-Σόντερμπουργκ-Γκλύξμπουργκ (Viktoria Adelheid von Schleswig-Holstein-Sonderburg-Glücksburg, 31 Δεκεμβρίου 1885 - 3 Οκτωβρίου 1970) ήταν η σύζυγος του Καρόλου Εδουάρδου της Σαξονίας-Κόμπουργκ & Γκότα.

Βιογραφία
Η Βικτωρία Αδελαΐδα Ελένη Λουίζα Μαρία Φρειδερίκη γεννήθηκε στις 31 Δεκεμβρίου 1885 στο Γκρύνχολτς του Σλέσβιχ-Χόλσταϊν και ήταν το πρώτο παιδί του Φρειδερίκου Φερδινάνδου του Σλέσβιχ-Χόλσταϊν και της Καρολίνας Ματθίλδης του Σλέσβιχ-Χόλσταϊν-Σόντερμπουργκ-Αουγκούστενμπουργκ.

Στις 11 Οκτωβρίου 1905 παντρεύτηκε τον Κάρολο Εδουάρδο της Σαξονίας-Κόμπουργκ & Γκότα στο Κάστρο Γκλύξμπουργκ στο Σλέσβιχ και απέκτησαν πέντε τέκνα:
 Ιωάννης Λεοπόλδος (1906-1972), παντρεύτηκε (1) την Φεοντόρα, Βαρώνη φον ντερ Χορστ. Απέκτησαν 3 παιδιά; (2) την Μαρία Τερέσα Ράιντλ.
 Σίβυλλα (1908-1972), παντρεύτηκε τον Γουσταύο Αδόλφο του Βεστερμπόττεν. Απέκτησαν 5 παιδιά.
 Ουμβέρτος (1909-1943), δεν παντρεύτηκε ποτέ. Σκοτώθηκε στον Β΄ Παγκόσμιο Πόλεμο.
 Ματθίλδη (1912-1983), παντρεύτηκε (1) τον Φρειδερίκο του Καστέλ-Ρυντενχάουζεν. Απέκτησαν 3 παιδιά; (2) τον Μαξ Σνίρρινγκ. Απέκτησαν 3 παιδιά; (3) τον Καρλ Όττο Άντρε.
 Φρειδερίκος Ιωσίας (1918-1998), παντρεύτηκε (1) τη Βικτώρια Λουίζα του Ζολμς-Μπάρουτ. Απέκτησαν 1 παιδί; (2) τη Ντενύζ Ανριέτ ντε Μυρά. Απέκτησαν 3 παιδιά; (3) την Κατερίνε Μπρέμε.

Πέθανε στις 3 Οκτωβρίου 1970 στο Ανάκτορο Γκράϊνμπουργκ στην πόλη Γκράιν της Αυστρίας σε ηλικία 84 ετών. Είναι θαμμένη δίπλα στον σύζυγο της στο Κόμπουργκ.

Τίτλοι
31 Δεκεμβρίου 1885 – 11 Οκτωβρίου 1905: Η Υψηλότητα Πριγκίπισσα Βικτωρία Αδελαΐδα του Σλέσβιχ-Χόλσταϊν-Σόντερμπουργκ-Γκλύξμπουργκ
11 Οκτωβρίου 1905 – 28 Μαρτίου 1919: Η Βασιλική Υψηλότητα Η Δούκισσα της Σαξονίας-Κόμπουργκ & Γκότα
Στο Ηνωμένο Βασίλειο: 11 Οκτωβρίου 1905 – 28 Μαρτίου 1919: Η Βασιλική Υψηλότητα Η Δούκισσα του Όλμπανι
28 Μαρτίου 1919 – 6 Μαρτίου 1954: Η Υψηλότητα Η Δούκισσα της Σαξονίας-Κόμπουργκ & Γκότα
6 Μαρτίου 1954 – 3 Οκτωβρίου 1970: Η Υψηλότητα Η Χήρα Δούκισσα της Σαξονίας-Κόμπουργκ & Γκότα

Παραπομπές

|-

Οίκος του Γκλύξμπουργκ
Οίκος της Σαξονίας-Κόμπουργκ & Γκότα
Πριγκίπισσες του Σλέσβιχ-Χόλσταϊν-Σόντερμπουργκ-Γκλύξμπουργκ
Βρετανίδες δούκισσες
Γερμανίδες δούκισσες
Σανγκλιού (δορυφόρος)

Ο Σανγκλιού είναι ο μοναδικός γνωστός δορυφόρος του μεταποσειδώνιου αντικειμένου 225088 Γκόνγκονγκ.
Ο αργός ρυθμός περιστροφής του Γκόνγκονγκ, σε σύγκριση με τα άλλα ΜΠΑ, επέτρεψε τη δυνατότητα ύπαρξης ενός δορυφόρου ο οποίος επιβράδυνε την περιστροφή του, μέσω παλιρροϊκής θέρμανσης. Το 2016, η ανάλυση των εικόνων του Χαμπλ του Γκόνγκονγκ που είχαν ληφθεί το 2010, αποκάλυψαν ένα δορυφόρο σε τροχιά σε απόσταση τουλάχιστον 15.000 χλμ. Υποθέτοντας ότι ο δορυφόρος και το πρωτεύον σώμα έχουν ίσες λευκαύγειες, ο δορυφόρος αρχικά υπολογίστηκε πως έχει περίπου 300 χιλιόμετρα διάμετρο. Η ανακάλυψη ανακοινώθηκε στην σύσκεψη DPS48, στις 17 Οκτωβρίου του 2016. Ο δορυφόρος είναι μάλλον πολύ μικρός και σκοτεινός, για να επηρεάσει τις εκτιμήσεις για το μέγεθος του Γκόνγκονγκ. Περαιτέρω αναλύσεις το Μάιο του 2017, επιβεβαίωσαν ότι ο δορυφόρος βρίσκεται σε τροχιά γύρω από το 225088 Γκόνγκονγκ.

Με βάση παρατηρήσεις του Χαμπλ, που έγιναν μεταξύ Οκτωβρίου και Δεκεμβρίου του 2017, η τροχιά και φυσικές ιδιότητες του δορυφόρου μπόρεσαν να εκτιμηθούν λεπτομερέστερα. Η τροχιά έχει μια σχετικά υψηλή εκκεντρότητα, της τάξης του 0,31, που είναι αποτέλεσμα μιας εγγενώς εκκεντρικής τροχιάς και μίας αργής παλιρροϊκής εξέλιξης, ή που προκαλείται από τον μηχανισμό Κοζάι. Η δυναμική της τροχιάς δείχνει ότι ο δορυφόρος είναι μικρός, λιγότερο από 100 χιλιόμετρα (62 μίλια) σε διάμετρο, υποδεικνύοντας μια λευκαύγεια πολύ υψηλότερη από αυτή του Γκόνγκονγκ. Ο δορυφόρος είναι πολύ λιγότερο κόκκινος από το Γκόνγκονγκ. Η χρωματική διαφορά των ΔV-R=0,43 ± 0,17 βαθμών μεταξύ πρωτεύοντος και δορυφόρου είναι η μεγαλύτερο ανάμεσα σε όλες τις γνωστά διπλά μεταποσειδώνια αντικείμενα.

Δορυφόροι μεταποσειδώνιων αντικειμένων
Σουλτανάτο της Μαλάκκα

Το σουλτανάτο της Μαλάκκα (μαλαϊκά: Kesultanan Melayu Melaka, τζάβι: كسلطانن ملايو ملاك) ήταν μουσουλμανικό κράτος της νοτιοανατολικής Ασία στην περιοχή του πορθμού της Μαλάκκα, το οποίο ιδρύθηκε στα τέλη 14ου αιώνα και υπήρχε έως τις αρχές του 16ου αιώνα.

Επισκόπηση 
Ο πρώτος ηγεμόνας του ήταν ο Παραμεσβάρα, βασιλιάς της Σιγκαπούρης, επίσης γνωστός ως Ισκαντάρ Σάχης. Η αυτοκρατορία έφτασε στο απώγειο της δύναμης της κατά τον 15ο αιώνα, και η πόλη της Μαλάκκα η οποία ήταν η πρωτεύουσα του εξελίχθηκε σε ένα από τα σημαντικότερα λιμάνια της εποχής στην μαλαϊκή χερσόνησο, τις νήσους Ριάου, Σουμάτρα, και το ευρύτερο αρχιπέλαγος της Ινδονησίας.

Ως κομβικό εμπορικό σημείο, η Μαλάκκα έγινε το κέντρο της ισλαμικής εκπαίδευσης και φιλοσοφίας, και εντός του αναπτύχθηκε η μαλαϊκή γλώσσα, λογοτεχνία και τέχνες. Η κλασική μαλαϊκή γλώσσα έγινε η κοινή γλώσσα της νησιωτικής νοτιοανατολικής Ασίας και η γραφή τζάβι το κύριο μέσο των λογίων για τις πολιτιστικές και θρησκευτικές συναλλαγές. Μέσα από τις διαδικασίες αυτές, σχηματίστηκε εν τέλει η μαλαϊκή ταυτότητα, και συντελέστηκε η μαλαϊκοποίηση της περιοχής και ο σχηματισμός του ευρύτερου μαλαϊκού κόσμου στην περιοχή.Η πολιτική και πολιτιστική επιρροή του βασιλείου συνέχισαν έως την σύγχρονη εποχή, και για αιώνες η Μαλάκκα θεωρούνταν ως υπόδειγμα του μαλαϊκού μουσουλμανικού πολιτισμού, καθώς έθεσε τις βάσεις και συστήματα για το εμπόριο, διπλωματία, και διακυβέρνηση. 

Το 1511, η πόλη της Μαλάκκα κατακτήθηκε από την πορτογαλική αυτοκρατορία, και  ο Μαχμούντ Σάχης ο οποίος υπήρξε ο τελευταίος σουλτάνος της αυτοκρατορίας υποχώρησε στην ενδοχώρα όπου οι απογόνοί του ίδρυσαν τις νέες δυναστείες της Τζοχόρ και της Περάκ. Το γειτονικό Μπρουνέι επωφελήθηκε από την πτώση της Μαλάκκα και υιοθετώντας το Ισλάμ ως επίσημη θρησκεία έγινε το νέο επίκεντρο του εμπορίου και του ισλαμικού κόσμου στην περιοχή.

Φωτογραφικό υλικό

Παραπομπές

Πηγές 
 
 
 
 

Ιστορία της Μαλαισίας
Ιστορία της Ινδονησίας
Ιστορία της Σιγκαπούρης
Ιστορία της Ταϋλάνδης
Προπονητικό Κέντρο Σπάτων

Το Προπονητικό Κέντρο των Σπάτων είναι σύγχρονο αθλητικό προπονητικό κέντρο το οποίο βρίσκεται στην περιοχή των Σπάτων που αποτελεί μέρος του πολεοδομικού συγκροτήματος Αθηνών στην Αττική.

Ιστορικό
Από τον Δεκέμβριο του 2010 η ΑΕΚ χρησιμοποιεί τις εν λόγω εγκαταστάσεις σε μια έκταση 144 στρεμμάτων στη θέση Μαζαρέικο στα Σπάτα.

Αυτές οι εγκαταστάσεις περιλαμβάνουν δύο γήπεδα με φυσικό χλοοτάπητα και ένα με πλαστικό για τις ανάγκες των Ακαδημιών (το οποίο δημιουργήθηκε το 2013 μαζί με εξέδρα θεατών για την παρακολούθηση αγώνων). Περιέχει επίσης όλους τους απαραίτητους και άρτια εξοπλισμένους χώρους για την προετοιμασία μιας ομάδας με σύγχρονο τρόπο. 

Τα τελευταία πέντε χρόνια οι υπηρεσίες του προπονητικού κέντρου έχουν αναβαθμιστεί εντυπωσιακά. Οι ποδοσφαιριστές της ομάδας προπονούνται σε περιβάλλον με όλες τις απαραίτητες υποδομές. Στο υπόγειο του κέντρου υπάρχει ένα κέντρο αποθεραπείας με τα πιο σύγχρονα μέσα. Ακόμα και οι νεαροί αθλητές των Ακαδημιών δουλεύουν σε εγκαταστάσεις που πολύ λίγες Ακαδημίες διαθέτουν στην Ελλάδα.

Με πρωτοβουλία του Δημήτρη Μελισσανίδη προστέθηκαν 70 στρέμματα στην ευρύτερη περιοχή του ήδη υπάρχοντος προπονητικού κέντρου.  Εκεί θα κατασκευαστούν επιπλέον γήπεδα μαζί με απαραίτητες επιπλέον υποδομές για την προετοιμασία της ομάδας και τη φιλοξενία των ποδοσφαιριστών.

Υποδομές 
Το προπονητικό κέντρο διαθέτει τρία ποδοσφαιρικά γήπεδα, εκ των οποίων τα δύο πληρούν τις προϋποθέσεις διαστάσεων της Παγκόσμιας Συνομοσπονδίας Ποδοσφαίρου (FIFA) (διαστάσεων: 105x68 μ.). Το τρίτο εξ αυτών κατασκευάστηκε τρία χρόνια αργότερα από τα υπόλοιπα, το 2013. Τα δύο από τα τρία διαθέτουν φυσικό χλοοτάπητα και αποστραγγιστικό σύστημα.

Στον χώρο υπάρχουν, επίσης, ξενώνας, αποδυτήρια και γυμναστήριο.

Παραπομπές 

Αθλητικές εγκαταστάσεις στην Αθήνα
Ντόνι Ματέγιεβατς

Το Ντόνι Ματέγιεβατς (σερβικά κυριλλικά: ) είναι χωριό της Σερβίας, ευρισκόμενο εντός του Δήμου του Πάντελεϊ και εντός του εδάφους της Πόλεως του Νις, η οποία ευρίσκεται εντός του Διαμερίσματος της Νίσαβα. Κατά την απογραφή του 2011, αριθμούσε 825 κατοίκους.

Ιστορία 
Στο κέντρο του Ντόνι Ματέγιεβατς, ευρίσκεται εκκλησία αφιερωμένη στον Αρχάγγελο Μιχαήλ. Ανεγέρθηκε το 1838, ενώ είναι διακοσμημένη με τοιχογραφίες του 1870.

Η εκκλησία της Αγίας Παρασκευής ευρίσκεται πλησίον του χωριού, επί της βόρειας πλαγιάς του Όρους Τσέγκαρ. Το 1809, κατά την διάρκεια της Πρώτης Σερβικής Εξέγερσης εναντίον των Οθωμανών, ο Στέβαν Σίντελιτς μετέβη προκειμένου να κοινωνήσει μαζί με τους άνδρες του προ μάχης εναντίον των Οθωμανών. Η τοποθεσία του Τσέλε Κούλα, ή «Πύργου των Κρανίων», διατηρεί την μνήμη της συγκεκριμένης μάχης: οι Οθωμανοί, ως ένδειξη προειδοποίησης προς τους εχθρούς τους, προχώρησαν στην ανέγερση πύργου με τα κρανία των νεκρών κατά την διάρκεια της μάχης Σέρβων πολεμιστών.

Δημογραφία

Ιστορική εξέλιξη του πληθυσμού

Κατανομή του πληθυσμού ανά εθνότητα (2002)

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί του Νις
Ντόνια Βρέζινα

Η Ντόνια Βρέζινα (σερβικά κυριλλικά: ) είναι οικισμός της Σερβίας, ευρισκόμενος εντός του Δήμου του Πάντελεϊ και εντός του εδάφους της Πόλεως του Νις, η οποία ευρίσκεται εντός του Διαμερίσματος της Νίσαβα. Κατά την απογραφή του 2011, αριθμούσε  κατοίκους.

Η Ντόνια Βρέζινα είναι επισήμως καταταγμένη μεταξύ των χωριών της Σερβίας.

Δημογραφία

Ιστορική εξέλιξη του πληθυσμού

Κατανομή του πληθυσμού ανά εθνότητα (2002)

Δείτε επίσης 
 Οικισμοί της Σερβίας
 Πόλεις της Σερβίας

Παραπομπές

Εξωτερικοί Σύνδεσμοι 
  Maplandia
 

Οικισμοί του Νις
Ινστιτούτο Τεχνολογίας Υπολογιστών και Εκδόσεων

Το Ινστιτούτο Τεχνολογίας και Υπολογιστών Εκδόσεων Διόφαντος (ΙΤΥΕ) είναι ερευνητικός και τεχνολογικός φορέας με σκοπό την έρευνα και την αποτελεσματική αξιοποίηση των Τεχνολογιών της Πληροφορίας και των Επικοινωνιών (Τ.Π.Ε.). 

Ιδιαίτερη έμφαση δίνεται στον τομέα της εκπαίδευσης, με την ανάπτυξη και εφαρμογή των συμβατικών & ψηφιακών μέσων στην εκπαίδευση και τη δια βίου μάθηση, την έκδοση έντυπου και ηλεκτρονικού εκπαιδευτικού υλικού, τη διοίκηση και διαχείριση του Πανελλήνιου Σχολικού Δικτύου, καθώς και την υποστήριξη της οργάνωσης και λειτουργίας των ηλεκτρονικών υποδομών του Υπουργείου Παιδείας και Θρησκευμάτων και όλων των εκπαιδευτικών μονάδων. Η διεύθυνση εκδόσεων του οργανισμού δημιουργήθηκε το καλοκαίρι του 2011, για να διαδεχθεί τον ΟΕΔΒ. Στόχος της να συνεχίσει το έργο του ΟΕΔΒ, παράγοντας τα σχολικά βιβλία για όλες τις βαθμίδες εκπαίδευσης από το Δημοτικό έως το Λύκειο.

Ιστορία 
Το Ινστιτούτο Τεχνολογίας Υπολογιστών και Εκδόσεων (Ι.Τ.Υ.Ε.) ιδρύθηκε με την ονομασία Ινστιτούτο Τεχνολογίας Υπολογιστών το 1985 με έδρα την Πάτρα, ως ΝΠΙΔ μη κερδοσκοπικού χαρακτήρα εποπτευόμενο από την Γενική Γραμματεία Έρευνας και Τεχνολογίας (με το Προεδρικό Διάταγμα 9/1985).

Από το 1992 εποπτεύεται από το Υπουργείο Παιδείας & Θρησκευμάτων και διαθέτει διοικητική, οικονομική και επιστημονική αυτοτέλεια. Με το άρθρο 2 του Ν. 2909/2001, ο οποίος διέπει τη λειτουργία του, μετονομάστηκε σε Ερευνητικό Ακαδημαϊκό Ινστιτούτο Τεχνολογίας Υπολογιστών (Ε.Α.Ι.Τ.Υ.).

Με το νέο νόμο 3966/2011 μετονομάστηκε σε Ινστιτούτο Τεχνολογίας Υπολογιστών και Εκδόσεων (Ι.Τ.Υ.Ε.) και είναι ο τεχνολογικός πυλώνας στήριξης των δράσεων ΤΠΕ στην εκπαίδευση και ο φορέας της έκδοσης του έντυπου (σχολικά βιβλία) και ηλεκτρονικού υλικού για την εκπαίδευση.

Επίσης, το Ι.Τ.Υ.Ε. ανέλαβε την διοίκηση & διαχείριση του Πανελλήνιου Σχολικού Δικτύου, του μεγαλύτερου δικτύου χρηστών στη χώρα.

Σύμφωνα με το θεσμικό καθεστώς λειτουργίας του, διοικείται από Πρόεδρο και 9μελές Διοικητικό Συμβούλιο. 

Η επιτυχημένη πορεία του οργανισμού πιστώνεται στα στελέχη και το προσωπικό του, με πρώτους στην ιεραρχία τους διατελέσαντες διευθυντές, που έθεσαν τα θεμέλια της ανάπτυξης ενός σύγχρονου ερευνητικού ιδρύματος στην ελληνική περιφέρεια.

Διατελέσαντες Διευθυντές

Παραπομπές

Εξωτερικοί σύνδεσμοι 
Επίσημη ιστοσελίδα

Υπουργείο Παιδείας και Θρησκευμάτων (Ελλάδα)